**LĒMUMS**

LIEPĀJĀ

|  |  |
| --- | --- |
| 2021.gada 18.martā | Nr.87/3  (prot. Nr.3, 3.§) |

Par projektu “Inovāciju granti

Liepājas studentiem”

Pamatojoties uz likuma “Par pašvaldībām” 15.panta pirmās daļas 4.punktu, Ministru kabineta 2018.gada 16.janvāra noteikumiem Nr.41 “Darbības programmas “Izaugsme un nodarbinātība” 1.1.1.specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3.pasākuma “Inovāciju granti studentiem” īstenošanas noteikumi”, Liepājas pilsētas attīstības programmas 2015.-2020.gadam pielikuma Nr.2.1. “Rīcību plāns 2015.-2020.gadam” Rīcību Nr.1.1.2.(8) “Veicināt izglītojamo iesaistīšanos mācību uzņēmumu veidošanā un biznesa iemaņu gūšanā”, izskatot Liepājas pilsētas domes pastāvīgās Pilsētas attīstības komitejas 2021.gada 11.marta lēmumu (sēdes protokols Nr.3), pastāvīgās Izglītības, kultūras un sporta komitejas 2021.gada 11.marta lēmumu (sēdes protokols Nr.3) un pastāvīgās Finanšu komitejas 2021.gada 11.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Atbalstīt Liepājas pilsētas pašvaldības iestādes “Liepājas pilsētas Izglītības pārvalde” dalību kā projekta partnerim projekta “Izglītības granti Liepājas studentiem” (turpmāk - Projekts), kura īstenotājs ir Liepājas Universitāte, īstenošanā.

2. Apstiprināt Liepājas pilsētas pašvaldības iestādes “Liepājas pilsētas Izglītības pārvalde” Projekta daļas kopējās izmaksas 130 464,00 EUR (viens simts trīsdesmit tūkstoši četri simti sešdesmit četri *euro* 00 centi), no tām:

2.1. Eiropas Reģionālās attīstības fonda finansējums (80%) - 104 371,20 EUR;

2.2. Liepājas pilsētas pašvaldības līdzfinansējums (20 %) - 26 092,80 EUR.

3. Nodrošināt Projekta īstenošanai nepieciešamo Liepājas pilsētas pašvaldības līdzfinansējumu Projekta izmaksu segšanai 26 092,80 EUR (divdesmit seši tūkstoši deviņdesmit divi *euro* 80 centi) apmērā:

3.1. 2021.gadā - 3 021,60 EUR;

3.2. 2022.gadā - 13 046,40 EUR;

3.3. 2023 gadā - 10 024,80 EUR.

4. Uzdot Liepājas pilsētas pašvaldības iestādei “Liepājas pilsētas Izglītības pārvalde” iekļaut Projektu Liepājas pilsētas attīstības programmas 2015.-2020.gadam pielikumā Nr.2.2. “Investīciju plāns 2015.-2020.gadam”.

5. Noteikt, ka Projekta īstenošanai nepieciešamais Liepājas pilsētas pašvaldības līdzfinansējums var tikt precizēts pēc publiskā iepirkuma rezultātiem un līguma noslēgšanas.

6. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot Projektam nepieciešamo finansējumu Liepājas pilsētas pašvaldības budžetā.

7. Uzdot Liepājas pilsētas pašvaldības iestādes “Liepājas pilsētas Izglītības pārvalde” vadītājam parakstīt visu ar Projektu saistīto dokumentāciju (Projekta pieteikumu, līgumus, Projekta un tā izpildi pamatojošos dokumentus, atskaites).

8. Liepājas pilsētas domes priekšsēdētājam kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Domes priekšsēdētāja birojam, Izpilddirektora birojam, Attīstības pārvaldei, Finanšu pārvaldei, Juridiskajai daļai, Liepājas pilsētas Izglītības pārvaldei | |